jkorsvik/nowiki_second_scrape_merged huggingface dataset:
Abderrahaman Samba

Abderrahaman Samba (født 5. september 1995 i Saudi-Arabia) er en friidrettsutøver som representerer Qatar. Han var med å vinne gull på 4 x 400 meter stafett under Asiamesterskapet i friidrett innendørs 2018. Han har konkurrert for Qatar siden mai 2016.


== Idrettskarriere ==


=== 2017 ===
Samba markerte seg i Diamond League 2017, der han vant 400 meter hekk i åpningsstevnet Qatar Athletic Super Grand Prix. Han deltok på 400 meter hekk under VM i friidrett 2017, men snublet i den siste hekken og falt ned til sjuendeplass.  


=== 2018 ===
Han deltok på Qatars lag som vant 4 x 400 meter stafett under Asiamesterskapet i friidrett innendørs 2018. Han vant igjen 400 meter hekk under Qatar Athletic Super Grand Prix, som var åpningsstevnet i Diamond League 2018. Han løp på tiden 47,57 sekunder, som var årsbeste i verden, Diamond League-rekord, personlig rekord og nasjonal rekord for Qatar. 30. juni 2018 løp han på tiden 46,98 sekunder og ble med det den andre i verden som løp under 47 sekunder.


=== 2021 ===
Han representerte Qatar og kom på 5.-plass på 400 meter hekk under Sommer-OL 2020 i Tokyo.


== Referanser ==


== Eksterne lenker ==
(en) Abderrahaman Samba – Olympics.com 
(en) Abderrahaman Samba – Olympedia 
(en) Abderrahaman Samba – World Athletics 
(en) Abderrahaman Samba – Diamond League
Ceruchus piceus

Ceruchus piceus er en bille som hører til familien hjortebiller.


== Utseende ==
En nokså liten (10-15 millimeter), blankt svart, flat og avlang hjortebille. Hannens kjever er noe forstørrede, rette og framstrakte. Dekkvingene har dype punktstriper.


== Levevis ==
Ceruchus-artene er skogsinsekter som er knyttet til gammel skog – svarthjorten som forekommer i Norge er regnet som en utpreget urskogsart. De europeiske artene er knyttet til løvtrær. Larvene spiser trefibre, som er svært næringsfattige, og utviklingen går derfor ganske langsomt – de kan bruke 3-4 år eller enda lengre på larveutviklingen. Til slutt forvandler larven seg til en puppe i et kammer fôret med opptygde trefliser. De voksne insektene er forholdsvis kortlivede og spiser lite, men de kan ta til seg noe nektar og saft fra frukt. De er aktive om natten.


== Utbredelse ==
Arten er utbredt i Nord-Amerika, fra Ontario og Quebec i nord til West Virginia i sør.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien hjortebiller, Lucanidae
Underfamilien valsehjorter, Syndesinae – 4 slekter og ca. 30 arter
Slekten Ceruchus MacLeay, 1819
Ceruchus piceus (Weber, 1801)


== Kilder ==
Generic Guide to New World Scarabid Beetles – Ceruchus
Oversikt over artene


== Eksterne lenker ==
Bilder av Ceruchus piceus
bugguide.net - bilder av arten
(en) Ceruchus piceus i Global Biodiversity Information Facility 
(en) Ceruchus piceus hos ITIS 
(en) Ceruchus piceus hos NCBI 
Ceruchus piceus – detaljert informasjon på Wikispecies
Ceruchus lignarius

Ceruchus lignarius er en bille som hører til familien hjortebiller.


== Utseende ==
En nokså liten (10-15 millimeter), blankt svart, flat og avlang hjortebille. Hannens kjever er noe forstørrede, rette og framstrakte. Dekkvingene har dype punktstriper.


== Levevis ==
Ceruchus-artene er skogsinsekter som er knyttet til gammel skog – svarthjorten som forekommer i Norge er regnet som en utpreget urskogsart. De europeiske artene er knyttet til løvtrær. Larvene spiser trefibre, som er svært næringsfattige, og utviklingen går derfor ganske langsomt – de kan bruke 3-4 år eller enda lengre på larveutviklingen. Til slutt forvandler larven seg til en puppe i et kammer fôret med opptygde trefliser. De voksne insektene er forholdsvis kortlivede og spiser lite, men de kan ta til seg noe nektar og saft fra frukt. De er aktive om natten. Denne arten forekommer i høytliggende skoger.


== Utbredelse ==
Arten er utbredt i Japan (Hokkaido, Honshu, Shikoku og Kyushu).


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien hjortebiller, Lucanidae
Underfamilien valsehjorter, Syndesinae – 4 slekter og ca. 30 arter
Slekten Ceruchus MacLeay, 1819
Ceruchus lignarius Lewis, 1883
Ceruchus lignarius lignarius Lewis, 1883
Ceruchus lignarius monticola Nakane, 1978
Ceruchus lignarius nodai Fujita, 1987


== Kilder ==
Oversikt over artene


== Eksterne lenker ==
Bilde av en hann
(en) Ceruchus lignarius i Global Biodiversity Information Facility 
(en) Ceruchus lignarius hos NCBI 
Ceruchus lignarius – detaljert informasjon på Wikispecies
Syndesus cornutus

Syndesus er en slekt av biller som hører til familien hjortebiller.


== Utseende ==
En nokså liten (10-14 millimeter), sylindrisk, blank, brun hjortebille. Hannenes kjever er moderat forstørret og ganske slanke, med en tann i midten på yttersiden. Dekkvingene har dype punktrekker. Antennene har en lang vifte som består av sju blader. Pronotum er rundet med en bred midtfure.


== Levevis ==
Larvene utvikler seg i råtten, soppangrepet ved.


== Utbredelse ==
Arten er utbredt i Australia (Queensland, New South Wales, Victoria og Tasmania).


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien hjortebiller, Lucanidae
Underfamilien valsehjorter, Syndesinae – 4 slekter og ca. 30 arter
Slekten Syndesus W.S. MacLeay, 1819
Syndesus cornutus (Fabricius, 1801)


== Kilder ==
Oversikt over artene


== Eksterne lenker ==
Bilde av arten
(en) Syndesus cornutus i Encyclopedia of Life 
(en) Syndesus cornutus i Global Biodiversity Information Facility 
(en) Kategori:Syndesus cornutus – bilder, video eller lyd på Wikimedia Commons 
Syndesus cornutus – detaljert informasjon på Wikispecies
Combination

Combination er undertøy som består av to plagg i ett. Ulike plagg kan kombineres, og tilpasses kvinner og menn. Combination for menn/gutter består av undertrøye og underbukse i ett, buksa er forsynt med en klaff over rumpa. Combination for kvinner består av livstykke og kjole i ett stykke.Uttrykket brukes også  om liknende underplagg satt sammen av andre deler. I dag ofte BH-liv/linne og truse.


== Referanser ==
Vidöstern

Vidöstern er en innsjø i Ljungby og Värnamo kommuner i Sverige. 
Sjøen strekker seg sørover fra byen Värnamo, den er 22 km lang i retning nord-syd, og smalest ved Färjansö omtrent midt på sjøen.Sjøen får tilførsel primært fra Järnsjön via Karlsforsälven gjennom Sillerud i nord. Utløpet er mot sørvest ved Krokfors, der sjøen er forbundet med Västra Silen via sluser. Det samlede nedbørsfeltet utgjør 475 kvadratkilometer, hvorav 77 % er skog og 17 % er vannflater.Det er påvist 15 fiskearter i sjøen, herunder abbor, gjedde og den lille ulkefisken steinsmett.


== Referanser ==
Cartel de Santa

Cartel de Santa er en meksikansk hiphop-gruppe fra Santa Catarina. Den ble etablert i 1996. Medlemmene er MC Babo og Rowan Rabia.


== Diskografi ==
Cartel de Santa (2002)
Vol. II (2004)
Volumen ProIIIbido (2006)
Vol. IV (2008)
Sincopa (2010)
Me Atizó Macizo Tour en vivo desde el D.F. (2012)
Golpe Avisa (2014)
Viejo Marihuano (2016)


== Eksterne lenker ==
Offisielt nettsted 
(en) Cartel de Santa – kategori av bilder, video eller lyd på Commons 
(en) Cartel de Santa på Discogs 
(en) Cartel de Santa på MusicBrainz 
(en) Cartel de Santa på Spotify 
(en) Cartel de Santa på Songkick 
(en) Cartel de Santa på Last.fm 
(en) Cartel de Santa på AllMusic
Italian Brass Band

Italian Brass Band er et brassband med base i Albano Laziale i Lazio-regionen, Italia.Italian Brass Band ble stiftet i november 2013. Korpset har hevdet seg i en rekke brassbandkonkurranser. Brassbandet har representert Italia en rekke ganger i europamesterskapet for brassband.


== Referanser ==


== Eksterne lenker ==
Italian Brass Band Arkivert 11. mai 2018 hos Wayback Machine.
Kinto Sol

Kinto Sol er en meksikansk hiphop-gruppe fra Guanajuato. Den ble etablert i 1999. Medlemmene er Skribe, El Chivo og DJ Payback.


== Diskografi ==
Kinto Sol (1999)
Del Norte al Sur (2001)
Hecho En Mexico (2003)
La Sangre Nunca Muere (2005)
Los Hijos Del Maíz (2007)
Cárcel De Sueños (2009)
El Ultimo Suspiro (2010)
Familia, Fe y Patria (2012)
La Tumba del Alma (2013)
Protegiendo el Penacho (2014)
Lo Que No Se Olvida (2015)
Somos Once (2017)
Lengua Universal (2018)


== Eksterne lenker ==
(en) Offisielt nettsted 
(en) Kinto Sol – kategori av bilder, video eller lyd på Commons 
(en) Kinto Sol på Discogs 
(en) Kinto Sol på MusicBrainz 
(en) Kinto Sol på SoundCloud 
(en) Kinto Sol på Songkick
Gagnoa

Gagnoa er en by i den sørlige delen av det sentrale Elfenbenskysten. Den er administrasjonsby for både distriktet Gôh-Djiboua og regionen Gôh. Den er administrasjonsby for og et under-prefektur av departementet Gagnoa. Gagnoa er også en kommune. Ved folketellingen i 2014 hadde den 213 918 innbyggere, noe som gjorde den til den sjuende mest folkerike byen i landet.
Gagnoa er senter for Det romersk katolske erkebispedømmet i Gagnoa, og i byen finnes dets katedral.


== Klima ==


== Referanser ==
Donald Glover

Donald Glover (født 25. september 1983) er en amerikansk skuespiller, manusforfatter, regissør, produsent, musiker og rapper. Han utgir musikk under navnet Childish Gambino.
23 år gammel ble han ansatt som en av manusforfatterne til TV-serien 30 Rock. Senere fikk han rollen som studenten «Troy Barnes» i Community.
I 2016 lagde han TV-serien Atlanta, hvor han også spiller hovedrollen «Earn Marks». Serien vant Golden Globe for beste musikal- eller komedieserie, og Glover vant prisen for beste mannlige hovedrolle i en musikal- eller komedieserie. Glover vant også beste mannlige hovedrolle i en komiserie og beste regi i en komedieserie under Den 69. Primetime Emmy Award-utdelingen. Han var den første afroamerikaneren som vant denne regikategorien.5. mai 2018 ga han ut sangen «This Is America», som debuterte på førsteplass på den amerikanske hitlisten Billboard Hot 100. Den høye listeplasseringen skyldes særlig at så mange så musikkvideoen hans - de første 24 timene etter at den ble sluppet hadde den blitt sett 12,5 millioner. Etter ti dager hadde den blitt sett over 110 millioner ganger. Sangen ble kåret til den beste i 2018 av National Public Radio.


== Diskografi ==
Camp (2011)
Because the Internet (2013)
"Awaken, My Love!" (2016)
3.15.20 (2020)


== Referanser ==


== Eksterne lenker ==
Offisielt nettsted 
(en) Donald Glover – kategori av bilder, video eller lyd på Commons 
(en) Donald Glover på Apple Music 
(en) Donald Glover på Discogs 
(en) Donald Glover på Discogs 
(en) Donald Glover på MusicBrainz 
(en) Donald Glover på MusicBrainz 
(en) Donald Glover på SoundCloud 
(en) Donald Glover på Spotify 
(en) Donald Glover på Spotify 
(en) Donald Glover på Songkick 
(en) Donald Glover på Songkick 
(en) Donald Glover på Internet Movie Database 
(sv) Donald Glover i Svensk Filmdatabas 
(da) Donald Glover på Scope 
(fr) Donald Glover på Allociné 
(en) Donald Glover på AllMovie 
(en) Donald Glover hos Rotten Tomatoes 
(en) Donald Glover hos The Movie Database 
Donald Glover på Twitter 
Donald Glover på Facebook 
Donald Glover på Instagram 
Donald Glover på YouTube 
Donald Glover på Myspace
Milena Dravić

Milena Dravić (serbisk kyrillisk: Милена Дравић; født 5. oktober 1940 i Beograd, død 14. oktober 2018) var en serbisk skuespillerinne.
Hun hadde sin debut som skuespillerinne mens hun fortsatt var skoleelev, da den tsjekkiske regissøren František Čáp tildelte henne en rolle i filmen Vrata ostaju otvorena («Døren forblir åpen», 1959).


== Æresbevisninger ==
Beste kvinnelige birolle, Filmfestivalen i Cannes, for sin rolle i Goran Paskaljevićs Poseban Tretman («Spesialbehandling»), 1980.
Pavle Vuisić-prisen, 1994


== Død ==
Hun døde den 14. oktober 2018 i Beograd etter lang tids sykdom.


== Utvalgt filmografi ==
Kozara (1962)
Herrenpartie (1964)
Le soldatesse (1965)
Rondo (1966)
Slaget ved Neretva (1969)
Touha zvaná Anada (1969)
W.R. - Kroppens mysterier (1971)
Slaget ved Sutjeska (1973)


== Referanser ==


== Eksterne lenker ==
(en) Milena Dravić på Internet Movie Database 
(sv) Milena Dravić i Svensk Filmdatabas 
(da) Milena Dravić på Filmdatabasen 
(da) Milena Dravić på Scope 
(fr) Milena Dravić på Allociné 
(en) Milena Dravić på AllMovie 
(en) Milena Dravić hos The Movie Database
Brass Band Fröschl Hall

Brass Band Fröschl Hall er et brassband med base øst i Innsbruck, Østerrike.Brassbandet har representert Østerrike flere ganger i europamesterskapet for brassband.


== Referanser ==


== Eksterne lenker ==
Brass Band Fröschl Hall
Therese Tungen

Therese Tungen (født 9. september 1977) er en norsk forfatter født i Kvam i Gudbrandsdalen. Hun jobber som forlagsredaktør i Samlaget, og har vært litteraturanmelder i Morgenbladet og Klassekampen. Hun har gått på forfatterstudiet i Bø 2005-2006 og på Aschehougs forfatterskole. 
For boka Ein gong var dei ulvar mottok hun Aschehougs debutantstipend for 2017.I 2018 ble hun tildelt Bjørnsonstipendet.


== Bokutgivelser ==
2017: Ein gong var dei ulvar. (Aschehoug) ISBN 978-82-03-36181-4
2019: Kjærleik og det som liknar. (Aschehoug) ISBN 9788203364846
2022: Snu deg – Edvins bok. (Aschehoug) ISBN 978-82-03-37883-6


== Referanser ==


== Eksterne lenker ==
Nettpresentasjon hos forlaget Arkivert 6. mai 2018 hos Wayback Machine.
Volksgemeinschaft

Volksgemeinschaft (tysk for «folkefellesskap») var en politisk idé i Tyskland på første halvdel av 1900-tallet. Selv om uttrykket egentlig stammer fra første verdenskrig og omfattet alle tyskere, blir det i ettertiden vanligvis forbundet med Adolf Hitler, leder i nazistpartiet NSDAP og tysk rikskansler og diktator 1933–1945, og Det tredje rike, der det betegner et antidemokratisk og ekskluderende fellesskap av etniske tyskere.


== Første verdenskrig ==
I sammenheng med første verdenskrig ble uttrykket brukt for å samle alle landets innbyggere bak keiserdømmet og krigsinnsatsen, som da keiser Vilhelm II uttalte at Ich kenne keine Parteien mehr, ich kenne nur Deutsche! («jeg kjenner ikke lenger partier, jeg kjenner bare tyskere!»). Uansett om du var fattig eller rik, venstre- eller høyreorientert, nå skulle hele folkefellesskapet jobbe sammen. I denne opprinnelige betydningen av folkefellesskapet var også sosialdemokrater og jøder inkludert, selv om gamle antisemittiske holdninger og klassemotsetninger kom tilbake i løpet av krigsårene. Disse forholdene gjorde at begrepet «folkefellesskapet» ikke lenger beskrev de faktiske forholdene i landet, men selve ideen og myten kom til å overleve inn i mellomkrigstiden.


== I nazistisk propaganda ==

Under Weimarrepublikken ble uttrykket brukt av flere politiske leire, men for ytre høyre (og spesielt nazistene i NSDAP) hadde det nå fått en antidemokratisk og ekskluderende definisjon: Det var ikke lenge alle tyskere som var med i folkefellesskapet, det omfattet nå bare Volksgenossen («folkefeller», eller «folkekamerater»). Ingen tysk jøde kunne være folkefelle i de høyreradikales retorikk, for nå var medlemskap i gruppen basert på etnisitet, rasebiologi og myter om blodsbånd.Etter nazistenes maktovertagelse i 1933 begynte ensrettingen av det tyske samfunnet, og ideen om et folkefellesskap ble brukt som begrunnelse til å legge ned flere samfunnsinstitusjoner. For eksempel ble alle fagforeninger oppløst, for arbeider og arbeidsgiver skulle ikke se på seg selv som motstandere i en klassekamp, men derimot som like deltakere i folkefellesskapet. Ideen om folkefellesskapet var også sentralt i nazistenes ideer om forholdet mellom kvinner og menn: Der menn ble oppfordret til å bli «harde som stål» skulle kvinner fokusere på familielivet, og for begge grupper var det forventet at man var lydig og ofret seg for det tyske folkefellesskapets beste.Ideen om et folkefellesskap ble også brukt som moralsk begrunnelse for å samle all makt hos føreren. Føreren ble en metafysisk manifestasjon for folkeviljen, i den betydning at folket egentlig ville det føreren vil, selv om de kanskje ikke så det selv. Folket skulle ikke ha noen makt til å kontrollere eller etterprøve førerens beslutninger – disse var pr. definisjon riktige fordi de kom fra føreren, og derved fra folkefellesskapet selv.


== Se også ==
Folketyskere
Pangermanisme
Völkischbevegelsen
Lebensraum


== Referanser ==
Stafett-VM i friidrett 2017 – 4 × 100 meter stafett menn

4 × 100 meter stafett menn under Stafett-VM i friidrett 2017 ble avholdt på Thomas Robinson Stadium i Nassau, Bahamas den  23. april 2017.


== Resultater ==


=== Forsøksheat ===
Kvalifisering: De to første i hvert heat (Q) pluss de to raskeste tidene totalt (q) gikk videre til finaenl. Lagene med de 8 raskeste tidene ellers kvalifiserte seg til B-finalen.


=== B-Finale ===


=== Finale ===


== Referanser ==
Olimpijskij

Sportskomplekset Olimpijskij (russisk: Спорти́вный ко́мплекс «Олимпи́йский») er et innendørs idretts- og konsertkompleks i Moskva i Russland. Arenaen ble bygget for Sommer-OL 1980 som arena for basketball og boksing. Arenaen består også av en svømmehall som ble fullført samtidig. Olimpijskij Arena kan huse 16 000 publikummere for TV-hendelser, mens hele komplekset har plass til 80 000 mennesker.Eurovision Song Contest 2009 ble arrangert i Olimpijskij 12.–16. mai 2009. Norge vant konkurransen med Alexander Rybak og «Fairytale». I mai 2014 auksjonerte Moskvas bymyndighet bort sin aksjeeierandel på 65 prosent. Oljeselskapet ZAO Neftegazprod vant auksjonen og betalte nærmere 4,7 milliarder rubler (rundt 800 millioner kroner).


== Referanser ==


== Eksterne lenker ==
Offisielt nettsted 
(en) Olimpiysky Sports Complex – kategori av bilder, video eller lyd på Commons
USA under Stafett-VM i friidrett 2017

USA deltok under Stafett-VM i friidrett 2017 (utendørs) 22. og 23. april 2017 i Nassau i Bahamas.
For å rangere lagene ble det gitt poeng til de åtte første i hver øvelse der vinneren fikk 8 poeng og nummer 2 fikk 7 osv. USA fikk 60 poeng og vant konkurransen og fikk tildelt den gyldne stafettpinne (Golden Baton).


== Medaljevinnere (ufullstendig) ==


== Referanser ==
Tynset sjukehus

Sykehuset Innlandet HF Divisjon Tynset (SI Tynset) ligger på Tynset i Tynset kommune i Innlandet. Sjukehuset er et av de seks somatiske sjukehusene i Sykehuset Innlandet HF. 
Sjukehuset ble første gang åpnet i 1919. Det første sjukehuset brant ned til grunnen i en stor brann i 1954, og et nytt sto klart i 1958 under navnet Nord-Østerdal Sjukehus, et interkommunalt fellesforetagende mellom kommunene i Hedmarks fjellregion.
Nord-Østerdal Sjukehus ble overdratt til Hedmark fylkeskommune 01. januar 1964 som Tynset sjukehus, en del av Sentralsykehuset i Hedmark (SSH), som forøvrig ellers besto av Kongsvinger, Hamar og Elverum sykehus. Dette ble påbygget i 1979, og har siden den gang hatt uendret bygningsmasse.
Da Sykehuset Innlandet HF ble opprettet i 2001, ble Tynset sjukehus en del av helseforetaket.


== Referanser ==


== Eksterne lenker ==
Tynset sjukehus
Barbados under Stafett-VM i friidrett 2017

Barbados deltok under Stafett-VM i friidrett 2017 (utendørs) 22. og 23. april 2017 i Nassau i Bahamas.
For å rangere lagene ble det gitt poeng til de åtte første i hver øvelse der vinneren fikk 8 poeng og nummer 2 fikk 7 osv. Barbados fikk 7 poeng og kom på 14. plass i konkurransen.


== Poengtabell ==


== Referanser ==
Kina under Stafett-VM i friidrett 2017

Kina deltok under Stafett-VM i friidrett 2017 (utendørs) 22. og 23. april 2017 i Nassau i Bahamas.
For å rangere lagene ble det gitt poeng til de åtte første i hver øvelse der vinneren fikk 8 poeng og nummer 2 fikk 7 osv. Kina fikk 16 poeng og kom på 7. plass i konkurransen.


== Poengtabell (ufullstendig) ==


== Referanser ==
George Bass

George Bass (født 30. januar 1771 i Aswarby ved Sleaford i Lincolnshire, død trolig omkring 1803) var en britisk oppdagelsesreisende.
Bass kom i 1795 som skipslege til Sydney men begynte snart å vie seg til geografisk forskning. 
I 1796 seilte han ut fra Port Jackson for å utforske kysten av New South Wales og sørover. Den sterke bølgestrømmen som møtte ham fra sørvest etter å ha passert Cape Howe, fikk ham til å anta forekomsten av et sund på om lag 40° sørlig breddegrad. Følgende år gjenopptok Bass sammen med Matthew Flinders utforskingen av Van Diemens lands kyst og oppdaget i 1798 ikke bare Bass-sundet, men seilte rundt selve Van Diemens Land og oppdaget at det var en øy.Bass vendte i 1801 tilbake til Storbritannia, men forlot senere på året igjen landet for å bedrive handel i Sørhavet. Hans senere livsløp er ikke kjent, trolig døde han i Sør-Amerika en gang etter 30. januar 1803.


== Referanser ==


== Litteratur ==
Keith Macrae Bowden: George Bass 1771–1803. His Discoveries, Romantic Life and Tragic Disappearance. Oxford University Press, London, Melbourne 1952.
Matthew Flinders: Die erste Umsegelung Australiens. Edition Erdmann, Lenningen 2001, ISBN 3-86503-217-6.
Svensk uppslagsbok, andre opplag 1947
Sjefsregulativet

Sjefsregulativet var tidligere det lønnsregulativet som gjaldt for de øverste lederne i staten i Norge, hovedsakelig for embetsmenn, men også for enkelte tjenestemenn. Rundt en prosent av embets- og tjenestemenn var innplassert i sjefsregulativet, mens resten var plassert i hovedregulativet, også kalt det alminnelige regulativet. Sjefsregulativet og hovedregulativet ble samlet kalt statens regulativ. Ifølge Statistisk sentralbyrå omfattet stillingene plassert i sjefsregulativet hovedsakelig «ekspedisjonssjefer og direktører i sentraladministrasjonen, dommere og biskoper i den sivile ytre etat, professorer ved universiteter og høgskoler, direktører, fagsjefer m.v. i offentlig næringsdrift og anleggsvirksomhet og de høyeste offiserer i Forsvaret».Sjefsregulativet var formelt delt i syv lønnsklasser, men i lengre tid var bare de første fire klassene i nevneverdig bruk. Hovedregulativet var delt i 21 og senere 22 lønnsklasser. Sjefsregulativet gikk ut av bruk i 1976 og har senere sammen med hovedregulativet blitt erstattet av stillingskoder og statens lønnstrinn.


== Referanser ==
Rasmus Brochmann Parelius Gaarder

Rasmus Brochmann Parelius Gaarder (født 17. september 1812 på Hitra, død 19. januar 1873 i Skjerstad) var en norsk sogneprest og ordfører. Han var ordfører i Ørland 1842–45 og 1850–53; den første ordføreren i Bjugn 1857–63; fungerende sogneprest i Ørland 1848–56, sogneprest i Bjugn 1856–1871 og sogneprest i Skjerstad fra 1871 til sin død i 1873.Han var sønn av sogneprest Augustinius Meldal Gaarder (1784–1848), og begynte å arbeide som personalkapellan hos faren i Ørland i 1840 eller 1841. Da faren døde i 1848 overtok han som fungerende sogneprest i Ørland inntil prestegjeldet ble delt i Ørland og Bjugn i 1856.Mora hans, Marcelia Hegge Parelius (1791-1827), var datter av godseier Nils Rosing Parelius på Hopsjø på Hitra. Rasmus giftet seg i 1842 med Henriette Jacobine Bjerkebek, hun var søster av Thomas Conrad Hirschs kone Anna Lovise.Han tok artium som privatist i 1831 og ble cand.theol. i 1838. Han var 3. vararepresentant til Stortinget fra Sør-Trøndelag 1861–63.


== Referanser ==
Canada under Stafett-VM i friidrett 2017

Canada deltok under Stafett-VM i friidrett 2017 (utendørs) 22. og 23. april 2017 i Nassau i Bahamas.
For å rangere lagene ble det gitt poeng til de åtte første i hver øvelse der vinneren fikk 8 poeng og nummer 2 fikk 7 osv. Canada fikk 8 poeng og kom på 12. plass i konkurransen.


== Poengtabell ==


== Referanser ==
Augustinius Meldal Gaarder

Augustinius Meldal Gaarder (født 27. januar 1784 i Stangvik, død 3. juli 1848 i Ørland) var en norsk sogneprest og ordfører. Han var ordfører i Ørland 1838–41. Han begynte sin prestekarriere som personalkapellan i Surnadal i 1811, ble sogneprest i Edøy 1813 og var sogneprest i Ørland fra 1826 til 1848. Han var samtidig prost i Fosen fra 1829.Hans kone Marcelia Hegge Parelius (1791-1827), var datter av godseier Nils Rosing Parelius på Hopsjø på Hitra. Sønnen Rasmus Brochmann Parelius Gaarder var personalkapellan i Ørland fra 1841, og etterfulgte faren som ordfører.


== Referanser ==
Storbritannia under Stafett-VM i friidrett 2017

Storbritannia deltok i Stafett-VM i friidrett 2017 (utendørs) 22. og 23. april 2017 i Nassau i Bahamas.
For å rangere lagene ble det gitt poeng til de åtte første i hver øvelse der vinneren fikk 8 poeng og nummer 2 fikk 7 osv. Storbritannia fikk 8 poeng og kom på 13. plass i konkurransen.


== Poengtabell (ufullstendig) ==


== Referanser ==